בס"ד
המשימה – בונים מדינה!
על כל זוג בנות להקים מדינה חדשה לפי רצונן. עליכן לבחור בנושא קרוב לליבכן, ולבנות למענו את המדינה החדשה. לדוגמה – להקים מדינה לשבט שלכן בבני עקיבא. חשוב שהמדינה תכיל את הדברים שחשובים לכן ואת הרצונות הייחודים שלכן.
המדינה צריכה לכלול את התנאים הנדרשים להקמת המדינה (עליהם למדנו בכיתה, היעזרו בספר ובדף העבודה), והם:
1.	שטח – היכן המדינה ממוקמת? מהם הגבולות שלה?
2.	ריבונות – יש צורך בחקיקה של 5 חוקים מרכזיים במדינה.
3.	אוכלוסייה – איזו אוכלוסייה המדינה כוללת? מיהם הרוב ומיהם המיעוטים?
4.	שלטון – איזה סוג שלטון? מהם תפקידיו ומהם סמכויותיו?
5.	כמו כן יש צורך להמציא למדינה מטבע, סמל, דגל והמנון.
המטרה היא שכל התנאים יהיו מכוונים לאופי של המדינה הייחודית שלכן, אין צורך לבנות מדינה "רגילה", כאלו כבר יש. המציאו משהו ייחודי ומקורי משלכן!
הציון מורכב משני חלקים:
1.	דף במחברת כיתה  בטיימס עם התנאים להקמת המדינה.  (60%)
2.	פרזנטציה מול הכיתה – הסבר על המדינה מול הכיתה והצגה של אחד מהאלמנטים הבאים: מטבע, סמל, דגל והמנון. ההצגה תהיה באחד מהאופנים הבאים: כרזה, תמונה, מצגת המנון מושמע, , ציור, סרטון ועוד רעיונות מקוריים לפי רצונכן.  (40%)
•	תזכורת: כל מטלה להגשה ופרזנטציה נכנסת לציון בתעודה. אין אפשרות לא להגיש. הגשה באיחור תוריד נקודות מהציון. 

בהצלחה רבה!